Las Vegas
Las Vegas er stærsta borg Nevada-fylkis í Bandaríkjunum. Borgin er aðallega þekkt fyrir fjölda spilavíta. Í borginni búa um 645.000 (2018) en ef nærliggjandi svæði eru talin með búa þar um 2,2 milljón manns. Las Vegas er stjórnaraðsetur Clark-sýslunnar. Las Vegas er einn af vinsælustu ferðamannastöðum heims. 

Nafnið Las Vegas er oft látið ná yfir önnur svæði Clark-sýslunnar sem umlykja borgina. Þannig er hin 7,25 km langa aðalgata borgarinnar, Las Vegas Boulevard, að mestu utan borgarmarka Las Vegas eða í bænum Paradise.

Fyrir utan spilavítin eru það aðallega hinar mörgu sýningar sem eru einkennandi fyrir borgina. Listamenn sem starfa eða störfuðu í Las Vegas eru m.a. Elvis Presley, Tom Jones, Frank Sinatra og Céline Dion. Þá eru  margar brúðkaupskapellur í borginni, sem orsakast af því að lög um hjúskaparstofnun (og hjúskaparslit) eru sérlega einföld. 

Borgin er stundum kölluð Sin City vegna mikilla (löglegra) fjárhættuspila, mikils framboðs á áfengum drykkjum allan sólarhringinn, fíkniefna, margvíslegs framboðs á erótískum skemmtunum og lögleiðingu vændis í nærliggjandi sýslu. Stjórnvöld og ferðamálafrömuðir svæðisins styðja aftur á móti nafngiftina The Entertainment Capital of the World (skemmtanahöfuðborg heimsins).

Bein þýðing á nafninu yfir á íslensku úr spænsku væri eiginlega "Túnin" eða engin.

Saga borgarinnar 

Fyrsta byggðin á Las Vegas svæðinu komst á fót árið 1854 fyrir tilstuðlan mormónakirkjunnar, en byggðin var yfirgefin þremur árum seinna. Um miðjan 7. áratug 19. aldar byggði bandaríski herinn Fort Baker virkið á þeim stað sem Las Vegas er nú. Vegna vatnslinda sinna varð Las Vegas að mikilvægum áningarstað fyrir vagnlestir og lestir á leið milli Kaliforníu í vestri og New Mexico í austri. 
1903 seldi ekkjan Helen Stewart fyrir 55 þúsund dollara stóran hluta af búgarði sínum til járnbrautafyrirtækis, sem aftur á móti seldi sama landið 15. maí 1905 fyrir 265 þúsund dollara til áhættufjárfesta. Borgin Las Vegas telst opinberlega stofnuð þennan dag.
Hornsteinar hins hraða vaxtar Las Vegas voru lögleiðing fjárhættuspils 1931 og bygging Hoover stíflan 1931-1935. Mafíuforinginn Bugsy Siegel byrjaði á 5. áratugnum að byggja hótel með innbyggðu spilavíti og setti þar með af stað þróun sem hefur haldist fram til dagsins í dag. Athafnamaðurinn Howard Hughes bolaði mafíunni burt úr borginni milli þess sem hann keypti upp eignir í borginni.

Þekkt hótel og kennileiti 

Hótel setja mikinn svip á Las Vegas og eru þau gjarnan samtvinnuð við spilavítin. 
 Aladdin Hotel
 Bellagio
 Hótel Bellagio er aðallega þekkt fyrir Fountains of the Bellagio, stóran gosbrunn sem gýs á hálftíma fresti með meðfylgjandi tónlist. Þá var hótelið aðalvettvangur kvikmyndarinnar Ocean's Eleven.
 Caesars Palace
 Circus Circus Hotel
 Excalibur Hotel
 Golden Gate Hotel
 Golden Nugget
 Luxor
 Mandalay Bay
 Mirage
 MGM Grand Hotel
 MGM Grand Hotel er næststærsta hótel heims.
 Monte Carlo Resort
 New York New York Hotel 
 Paris Las Vegas
 Við hótelið Paris Las Vegas stendur mjög nákvæm eftirgerð í hálfri upprunalegri stærð af Eiffelturninum í París. 
 Stratosphere Las Vegas (Stratosphere Tower)
 Treasure Island
 Venetian Resort Hotel
 Wynn Las Vegas
 Hótel Wynn

Þekktir einstaklingar frá Las Vegas 
 Andre Agassi, tennisspilari
 Charisma Carpenter, leikkona
 Daveigh Chase, leikkona
 Thomas Alexander Dekker, leikari
 Veronica Hart, klámmyndaleikkona, leikkona, framleiðandi, handritahöfundur og leikstjóri
 Jenna Jameson, klámmyndaleikkona og klámmyndaframleiðandi
 Jack Kramer, fyrrv. tennisspilari
 Pat Morita, leikari
 Ne-Yo, R&B söngvari og lagahöfundur
 Panic! At The Disco,  rokkhljómsveit
 Killers, indie-rokkhljómsveit

Mannfjöldaþróun

Tenglar 
 Opinber síða Las Vegas 
 Ferðamanna- og ráðstefnuyfirvöld í Las Vegas
 Upplýsingar um Las Vegas 

Borgir í Nevada